ตระกูลเจียรวนนท์ เป็นตระกูลนักธุรกิจชาวไทยเชื้อสายจีนแต้จิ๋ว ประเทศจีน ประกอบธุรกิจการเกษตรขนาดใหญ่และธุรกิจที่เกี่ยวข้อง ในนามเครือเจริญโภคภัณฑ์ โดยนิตยสาร ฟอบส์เอเชีย ให้พี่น้องเจียรวนนท์ (สุภกิต เจียรวนนท์ และศุภชัย เจียรวนนท์) เป็นมหาเศรษฐีไทยที่รวยที่สุดเป็นอันดับ 2 เมื่อ พ.ศ. 2568 มีมูลค่าทรัพย์สิน 3.57 หมื่นล้านดอลลาร์ และนิตยสารบลูมเบิร์กจัดอันดับตระกูลเจียรวนนท์เป็น 1 ใน 25 ตระกูลที่มีความร่ำรวยมากที่สุดในโลก ตระกูลเจียรวนนท์ถือเป็น 1 ใน 5 ตระกูลธุรกิจใหญ่ที่ครองตลาดธุรกิจในประเทศไทย ร่วมกับตระกูลสิริวัฒนภักดี (กลุ่มทีซีซี), ตระกูลภิรมย์ภักดี (บุญรอดบริวเวอรี่), ตระกูลศรีวัฒนประภา (คิง เพาเวอร์) และตระกูลจิราธิวัฒน์ (กลุ่มเซ็นทรัล) ประวัติ ต้นตระกูล ตระกูลเจียรวนนท์รุ่นที่ 1 คือ นายเอ็กชอ แซ่เจี๋ย เกิดเมื่อ พ.ศ. 2438 อยู่ที่อำเภอเถ่งไฮ่ เมืองแต้จิ๋ว ซึ่งอยู่ทางด้านตะวันออกของมณฑลกวางตุ้ง ทางใต้ของเมืองแต้จิ๋วอยู่ติดกับท่าเรือเมืองซัวเถา โดยเมืองแต้จิ๋วกับเมืองซัวเถา เรียกรวมกันว่า แต้ซัว ปัจจุบันอำเภอเถ่งไฮ่อยู่ในการปกครองของเมืองซัวเถา ครอบครัวของนายเอ็กชอเป็นเจ้าของที่ดิน เอ็กชอเดินทางมาประเทศไทยเมื่อ พ.ศ. 2462 โดยอาศัยอยู่กับญาติ ได้ลงหลักปักฐานที่เยาวราช โดยนำเมล็ดพันธุ์ที่นำมาจากเมืองจีนขายให้แก่เกษตรกรและส่งขายให้ร้านค้าปลีก จนในปี พ.ศ. 2464 ได้เปิดร้านชื่อ ร้านเจียไต๋จึง ขึ้นบนถนนเยาวราช เอ็กชอมีน้องชายชื่อเจี่ยเซี่ยวฮุย หรือต่อมาเปลี่ยนชื่อมาเป็นชนม์เจริญ ซึ่งทำหน้าที่เป็นดูแล จัดการในร้านเจียไต๋เป็นร้านค้าขายเมล็ดพันธุ์ผักเป็นหลักอยู่แถวถนนทรงวาดและเป็นผู้ปูพื้นฐานของลูกค้าเจียไต๋ที่มีอยู่ทั่วประเทศ สองพี่น้องทำธุรกิจจนเป็นผู้ค้าเมล็ดพันธุ์รายใหญ่ รุ่นที่ 2 เจียรวนนท์ Dhanin |ธนินท์ เจียรวนนท์ เจี่ยเอ็กชอแต่งงานกับกิมกี่ แซ่ตั้ง ต่อมามีภรรยาอีกคนชื่อ กานดา ประภากมล มีบุตรกับภรรยาทั้งสองรวม 12 คน เกิดกับนางกิมกี่ 9 คน ได้แก่ มุ้ยเอ็ง วนิดา ดุษณี ศรี เจริญ (ต่อมาเปลี่ยนชื่อเป็นจรัญ) อัมพร มนตรี ศิลดาและธนินท์ ส่วนบุตรกับภรรยาชื่อกานดา ได้แก่ สุเมธ จริยา เจี่ยเซี่ยวฮุยหรือชนม์เจริญ มีบุตรธิดา 12 คน บุตรธิดาที่เกิดกับเจียร แซ่ตั้ง ภรรยาคนแรก ได้แก่ เกียรติ ทัศนีย์ กรรณิการ์ วัลลภ และเชิดชัย ส่วนบุตรธิดาที่เกิดกับยุพา โพธยาลัย ได้แก่ ประทีป พงษ์เทพ ภัทนีย์ มนู และมนัส และบุตรที่เกิดกับนางทองหล่อ โพธยาลัย ได้แก่ อภิชาต รุ่นที่ 2 โดยการนำของพี่ชายคนโต จรัญ เจียรวนนท์ และมนตรี เจียรวนนท์ พี่ชายคนรอง หลังจากได้เรียนจบจากเสฉวนก็ได้กลับมาช่วยกิจการของที่บ้าน ใน พ.ศ. 2496 จรัญได้เริ่มทำธุรกิจอาหารสัตว์ และตั้งชื่อบริษัทว่า เจริญโภคภัณฑ์ ส่วนนามสกุล 'เจียรวนนท์' ผู้ใช้คนแรกคือ สุเมธ เจียรวนนท์ พี่ชายคนที่ 3 ส่วนน้องชายคนเล็ก ธนินท์ เจียรวนนท์ ได้เข้ามาทำงานในบริษัทเจริญโภคภัณฑ์ เมื่ออายุ 25 ปี เมื่อ พ.ศ. 2507 ธนินท์รับตำแหน่งผู้จัดการใหญ่ ดูแลธุรกิจอาหารสัตว์ แทนมนตรีที่หันไปทุ่มเททางด้านโรงงาน และงานค้าขายสินค้าเกษตร ขณะที่จรัญดูภาพรวมธุรกิจในฐานะประธานบริษัท วัลลภ เป็นบุตรชายของนายชนม์เจริญ เจียรวนนท์ ซึ่งเป็นน้องชายของนายเอ๊กซอ แซ่เจี่ย วัลลภจึงมีศักดิ์เป็นลูกพี่ลูกน้องกับนายธนินท์ วัลลภที่จบปริญญามาเปลี่ยนแปลงโครงสร้างของเจียไต๋ เริ่มมีระบบบัญชี ระบบต่าง ๆ ธุรกิจของเครือเจริญโภคภัณฑ์ในการสร้างของสุเมธและธนินท์ เริ่มตั้งแต่ธุรกิจอาหารสัตว์ การเลี้ยงสัตว์ การแปรรูปอาหาร จักรยานยนต์และธุรกิจการเงิน ความสำเร็จของธุรกิจเครือเจริญโภคภัณฑ์ (ซีพี) ในตลาดจีน ทำให้ซีพีเป็นบริษัทข้ามชาติ และขายการลงทุนไปต่างประเทศ เป็นบริษัทต่างชาติบริษัทแรกที่เข้าไปลงทุนในจีน เป็นบริษัทต่างชาติบริษัทแรกที่ได้จดทะเบียนการค้าในเขตเศรษฐกิจพิเศษเซินเจิ้น มณฑลกวางตุ้ง ตั้งแต่นั้นมาใช้ชื่อ เจียไต๋ กรุ๊ป การลงทุนของญาติของตระกูลเจียรวนนท์ คือ เซี่ย ปิ่ง ซึ่งเป็นบุตรของเซี่ย เจิ้ง หมิง (พี่น้องของบิดานายธนินท์) ที่เป็นผู้ร่วมก่อตั้ง Sino Biopharmaceutical และ CP Pharmaceutical Group บุตรอีกคนของเซี่ย ปิ่ง ชื่อ เอริค เซี่ย เป็นผู้บริหารของ CP Pharmaceutical Group และ Sino Biopharmaceutical รุ่นที่ 3 คุณศุภชัย edit (2).ศุภชัย เจียรวนนท์ รุ่นที่สาม นาย ชัชวาลย์ เจียรวนนท์ อดีตกรรมการ บริษัท พลังงานบริสุทธิ์ จำกัด (มหาชน) บุตรชายนายสุเมธ เจียรวนนท์ มนตรีสมรสกับวิมล ผลินพิมล มีบุตรธิดาหรือรุ่นที่ 3 ของตระกูล รวม 4 คน บุตรชาย 1 คน คือ คุณเมธ เจียรวนนท์ (สมรสกับคุณ Kazumi) และมีบุตรสาว 3 คน ได้แก่ คุณสมอุไร จารุพนิช (สมรสกับ ดร.ประเสริฐ จารุพนิช) คุณสมศรี ล่ำซำ (สมรสกับคุณวิเชียร ล่ำซำ) และคุณสมสวาท เจียรวนนท์ โดยสมอุไรและสมศรีติดอยู่ในรายชื่อมหาเศรษฐีไทยที่อันดับ 5 และ 9 ตามลำดับจากนิตยสาร ฟอบส์ ประจำปี 2569 ธนินท์สมรสกับเทวี มีลูกชายและลูกสาวรวมกัน 5 คน ได้แก่ นางวรรณี เจียรวนนท์ รอสส์ (สมรสกับไมเคิล รอสส์), นายสุภกิต เจียรวนนท์ (สมรสกับนางมาริษา เจียรวนนท์), นายณรงค์ เจียรวนนท์, นายศุภชัย เจียรวนนท์ (สมรสกับนางบุษดี มหพันธ์) และนางทิพาภรณ์ อริยวรารมย์ (สมรสกับชวัลวัฒน์ อริยวรารมย์) หลังจากธนินท์ดำรงตำแหน่งประธานและซีอีโอเครือเจริญโภคภัณฑ์มานานกว่า 50 ปี จนกระทั่งเมื่อเดือนเมษายน พ.ศ. 2562 ธนินท์ แต่งตั้งสุภกิต บุตรชายคนโต และศุภชัย บุตรชายคนเล็ก ให้ดำรงตำแหน่งประธานและซีอีโอของเครือซีพีตามลำดับ ขณะที่ ณรงค์ บุตรชายคนกลาง เป็นรองประธานเครือซีพีพร้อมกับการดูแลธุรกิจไฮเปอร์มาร์เก็ตของเครือในประเทศจีน รุ่นที่ 4 ธนิศร์เป็นบุตรชายคนโตของสุภกิตและมาริษา ธนิศร์เป็นคนแรก ๆ ที่เข้ามาเป็นผู้บริหารระดับสูง โดยมีตำแหน่งประธานเจ้าหน้าที่บริหาร หน่วยธุรกิจแม็คโครประเทศไทย ธุรกิจของตระกูล เครือเจริญโภคภัณฑ์ เจริญโภคภัณฑ์อาหาร ซีพี ออลล์ สยามแม็คโคร โลตัส ทรู คอร์ปอเรชั่น สโมสรฟุตบอลทรู แบงค็อก ยูไนเต็ด บริษัทประกันภัยผิงอัน โรงเรียนนานาชาติคอนคอร์เดียน กลุ่มบริษัทดีทีจีโอ แมกโนเลีย ควอลิตี้ ดีเวล็อปเม้นต์ คอร์ปอเรชั่น สถาบันการจัดการปัญญาภิวัฒน์ อ้างอิง